b'\n_START_ARTICLE_\nRona-Alpe\n_START_SECTION_\nGeografija\n_START_PARAGRAPH_\nRegija se nahaja na jugovzhodu Francije. Na jugu meji na regiji Provanso-Alpe-Azurno obalo in Languedoc-Roussillon, na zahodu na Auvergne, na severu na Burgundijo in Franche-Comt\xc3\xa9, na vzhodu pa meji na \xc5\xa1vicarske kantone \xc5\xbdenevo, Vaud in Valais ter italijanski pokrajini Dolino Aoste in Piemont._NEWLINE_Vzhod regije pokrivajo Francoske Alpe, katerih najvi\xc5\xa1ja gora Mont Blanc je hkrati tudi najvi\xc5\xa1ja to\xc4\x8dka celotnih Alp. Osrednji del regije zajema dolino Rone in njenega pritoka Saone. V zahodnem delu regije prevladuje gorska veriga Centralnega masiva. Regija si skupaj s \xc5\xa0vico deli \xc5\xbdenevsko jezero, v Visoki Savoji pa se nahaja tudi jezero Annecy. V departmaju Ard\xc3\xa8che se nahaja najgloblja soteska v Evropi.'